Diari Oficial de la Generalitat Valenciana


Sumari del DOGV 8599, del 25-07-2019 (2019/7414)

RESOLUCIÓ de 17 de juliol de 2019, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8599

Data del DOGV
:   25-07-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/7414


Data del document
:   17-07-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 17 de juliol de 2019, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.  
 [2019/7414]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, la utilització, la integració en els arxius, l'exclusió d'aquests i la inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i la resta de normes relatives a la circulació, la conservació i la qualificació dels documents de les distintes administracions de la Comunitat Valenciana, així com la destrucció dels no reservats a la conservació permanent.  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de l'esmentada Junta Qualificadora de Documents Administratius.  
Finalment, i com a desplegament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regulen la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut objecte d'un informe favorable de la Junta Qualificadora de Documents Administratius seran aprovades per mitjà d'una resolució del conseller competent en matèria de cultura.  
En la sessió celebrada el dia 22 de maig de 2019, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
  
Primer  
Aprovar i fer públiques les taules de valoració documental presentades per les diferents comissions de valoració documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 22 de maig de 2019:   
- Codi 00187. Subvencions directes.  
- Codi 00075. Expedients de personal.  
- Codi 00207. Ajudes econòmiques per a la cura d'ancians i ancianes des de l'àmbit familiar. Sol·licituds.  
- Codi 00082. Cursos del Pla de formació continuada 2 de la Conselleria de Sanitat Universal i Salut Pública dirigit al personal dependent d'aquesta.  
- Codi 00359. Expedients d'autorització d'unitats de referència i acreditació d'unitats de trasplantament.  
- Codi 00535. Expedients de denúncies de medicaments, productes sanitaris, medicaments il·legals, cosmètics i serveis sanitaris d'atenció farmacèutica.  
- Codi 00263. Expedients d'immobilització i retirada de medicaments i productes (alertes).  
- Codi 00457. Expedients de registre sanitari d'empreses alimentàries i aliments.  
- Codi 00157. Registre Voluntats Anticipades.  
- Codi 00803. Talonaris de receptes oficials d'estupefaents.  
- Codi 00977. Ajudes al repoblament de terres agràries.  
- Codi 00288. Procediments d'experimentació amb animals  
El resum de les taules de valoració documental aprovades figura com a annex de la present resolució.  
  
Segon  
Aprovar i fer pública la modificació a transversals per a tota la Generalitat de les taules de valoració documental 00829 i 00597 a sol·licitud de la comissió de valoració documental de la Conselleria d'Economia Sostenible, Sectors Productius, Comerç i Treball; així com el seu canvi de denominació, que ha obtingut l'acord favorable de la Junta Qualificadora de Documents Administratius en la sessió celebrada el dia 22 de maig de 2019:   
La modificació de les taules de valoració documental aprovades figura com a annex de la present resolució.  
  
Tercer  
D'acord amb el que preveu l'article 39 de la Llei 39/2015, d'1 d'octubre, del procediment administratiu comú de les administracions públiques, la present resolució tindrà efectes plens al cap de tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició de cap recurs.  
  
Contra la present resolució, que posa fi a la via administrativa, de conformitat amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà del dia en què es publique la present resolució, de conformitat amb el que estableixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran procedir a l'eliminació de la documentació fins que la resolució, en cas de ser impugnada, adquirisca fermesa legal.  
  
València, 17 de juliol de 2019. El conseller d'Educació, Cultura i Esport: Vicent Marzà i Ibáñez.  
  
  
  
ANNEX  
  
Codi: 00108.  
Sèrie documental: Subvencions directes.  
Òrgan productor: Conselleria de Sanitat Universal i Salut Pública.  
Funció: Tramitar les ajudes econòmiques a favor de persones físiques o jurídiques resoltes directament pel titular del departament.  
Data dictamen: 22 de maig de 2019.  
Dictamen: Conservació permanent.  
Aquest dictamen té caràcter transversal per a tota la Generalitat.  
  
  
  
Codi: 00880.  
Sèrie documental: Expedients de personal.  
Òrgan productor: Conselleria de Justícia, Administració Pública, Reformes Democràtiques i Llibertats Públiques/ Direcció General de Funció Pública. Servei de Règim Jurídic i Procediments de Personal.  
Funció: Reunir els documents que incorporen els actes referents a la vida administrativa del personal al servei de l'Administració de la Generalitat Valenciana, en l'àmbit competencial de la direcció general amb competències en matèria de funció pública.  
Data dictamen: 22 de maig de 2019.  
Dictamen: Conservació permanent.  
  
  
  
Codi: 00129.  
Sèrie documental: Ajudes econòmiques per a la cura d'ancians i ancianes des de l'àmbit familiar. Sol·licituds.  
Òrgan productor: Conselleria d'Igualtat i Polítiques Inclusives / Direcció General d'Acció Social i Majors / Servei de prestacions / Direcció General de Serveis Socials i Persones en Situació de Dependència.  
Funció: Gestionar les ajudes econòmiques per a la cura d'ancians i ancianes dependents des de l'àmbit familiar.  
Data dictamen: 22 de maig de 2019.  
Dictamen: Eliminació total.  
  
  
  
Codi: 00474.  
Sèrie documental: Cursos del Pla de formació continuada 2 de la Conselleria de Sanitat Universal i Salut Pública dirigit al personal dependent d'aquesta.  
Òrgan productor: Conselleria de Sanitat Universal i Salut Pública / Subdirecció General de l'Escola Valenciana d'Estudis de la Salut (EVES).  
Funció: Planificar les activitats formatives dels Cursos del Pla formació continuada 2 i gestionar-ne l'execució, dirigit al personal dependent de la Conselleria de Sanitat Universal i Salut Pública, a fi de millorar els seus coneixements i habilitats professionals.  
Data dictamen: 22 de maig de 2019.  
Dictamen: Eliminació parcial al cap de 5 anys.  
Una vegada transcorreguts 5 anys de la finalització del curs, eliminació del certificat d'execució pressupostària i la documentació relativa a les incidències del curs.  
Conservació permanent de la memòria del curs, el llistat de signatures d'assistència i, si escau els exàmens.  
  
  
  
Codi: 00568.  
Sèrie documental: Expedients d'autorització d'unitats de referència i acreditació d'unitats de trasplantament.  
Òrgan productor: Conselleria de Sanitat Universal i Salut Pública / Direcció General d'Investigació, Innovació, Tecnologia i Qualitat / Subdirecció General d'Investigació, Innovació, Tecnologia i Qualitat / Servei d'Acreditació, Autorització i Registre de Centres, Serveis i Establiments Sanitaris.  
Funció: Autorització sanitària d'unitats de referència i acreditació d'unitats de trasplantament en centres sanitaris de la Comunitat Valenciana.  
Data dictamen: 22 de maig de 2019.  
Dictamen: Conservació permanent.  
  
  
  
Codi: 00567.  
Sèrie documental: Expedients de denúncies de medicaments, productes sanitaris, medicaments il·legals, cosmètics i serveis sanitaris d'atenció farmacèutica.  
Òrgan productor: Conselleria de Sanitat Universal i Salut Pública / Direcció General de Farmàcia i Productes Sanitaris.  
Funció: Gestió i tramitació de denúncies referents a medicaments, medicaments il·legals, oficines de farmàcia, productes sanitaris i cosmètics, per a l'obertura, si escau, de l'oportú expedient sancionador.  
  
Data dictamen: 22 de maig de 2019.  
Dictamen: Eliminació total al cap de 15 anys des de la finalització del procediment.  
  
  
  
Codi: 00435.  
Sèrie documental: Expedients d'immobilització i retirada de medicaments i productes (alertes).  
Òrgan productor: Conselleria de Sanitat Universal i Salut Pública / Direcció General de Farmàcia i Productes Sanitaris / Servei d'Ordenació, Control i Vigilància de Productes Farmacèutics.  
Funció: Control de medicaments, cosmètics, medicaments il·legals, medicaments veterinaris, productes d'herboristeria i productes sanitaris per mitjà de la seua immobilització, retirada o mesures cautelars i informar amb caràcter urgent als agents implicats per a executar les ordres que, si escau, acorden les autoritats sanitàries.  
Data dictamen: 22 de maig de 2019.  
Dictamen: Eliminació total als 15 anys des de la finalització del procediment.  
  
  
  
Codi: 00404.  
Sèrie documental: Expedients de registre sanitari d'empreses alimentàries i aliments.  
Òrgan productor: Conselleria de Sanitat Universal i Salut Pública / Servei de Gestió del Risc Alimentari.  
Funció: Tramitar els expedients d'empreses que manipulen productes alimentaris.  
Data dictamen: 22 de maig de 2019.  
Dictamen: Conservació permanent.  
  
  
  
Codi: 00841.  
Sèrie documental: Registre de voluntats anticipades.  
Òrgan productor: Conselleria de Sanitat Universal i Salut Pública / Direcció General d'Investigació, Innovació, Tecnologia i Qualitat.  
Funció: Registre de voluntats anticipades.  
Data dictamen: 22 de maig de 2019.  
Dictamen: Eliminació al cap de 5 anys de la data de defunció de la persona atorgant.  
  
  
  
Codi: 00029.  
Sèrie documental: Talonaris de receptes oficials d'estupefaents.  
Òrgan productor: Conselleria de Sanitat Universal i Salut Pública / Direcció General de Farmàcia i Productes Sanitaris / Servei d'Ordenació, Control i Vigilància de Productes Farmacèutics.  
Funció: Control dels moviments de medicaments i substàncies estupefaents.  
Data dictamen: 22 de maig de 2019.  
Dictamen: Eliminació total al cap de 20 anys.  
  
  
  
Codi: 00154.  
Sèrie documental: Ajudes al repoblament de terres agràries.  
Òrgan productor: Conselleria d'Agricultura, Medi Ambient, Canvi Climàtic i Desenvolupament Rural.  
Funció: Concedir ajudes per a fomentar el manteniment i compensar la pèrdua d'ingressos derivats de realitzar un repoblament en terres agràries.  
Data dictamen: 22 de maig de 2019.  
Dictamen: Conservació permanent.  
  
  
Codi: 00111.  
Sèrie documental: Procediments d'experimentació amb animals.  
Òrgan productor: Conselleria d'Agricultura, Medi Ambient, Canvi Climàtic i Desenvolupament Rural.  
Funció: Expedients per a la utilització d'animals en procediments d'experimentació i altres finalitats científiques, així com en la docència.  
Data dictamen: 22 de maig de 2019.  
Dictamen: Conservació permanent.  
  
  
  
Codi: 00590.  
Sèrie documental: Queixes, suggeriments i agraïments.  
Òrgan productor: Conselleria de Sanitat Universal i Salut Pública / Direcció General d'Investigació, Innovació, Tecnologia i Qualitat / Servei d'Atenció i Comunicació amb el Pacient.  
Funció: Realitzar per escrit les manifestacions observades sobre el funcionament dels serveis públics.  
Data dictamen: 22 de maig de 2019.  
Dictamen: Eliminació parcial al cap de 5 anys. Es conservarà un any de cada cinc, sent seleccionats els anys acabats en 0 i en 5. Així mateix, es conservarà un expedient de cada any i un exemplar de cada tipus de formulari que s'utilitze com a mostra de la sèrie documental.  
Aquest dictamen té caràcter transversal per a tota la Generalitat.  
  
  
  
Codi: 00205.  
Sèrie documental: Expedients disciplinaris del personal.  
Òrgan productor: Conselleria de Sanitat Universal i Salut Pública / Direcció General de Recursos Humans  
Funció: Sancionar l'incompliment dels deures i funcions pròpies dels treballadors quan implique la comissió de faltes disciplinàries.  
Data dictamen: 22 de maig de 2019.  
Dictamen: Conservació permanent.  
Aquest dictamen té caràcter transversal per a tota la Generalitat.